Fargefotografi som viser en jødisk lærer og hans elever i Samarkand i Det russiske keiserriket omkring 1910. Alle bærer tradisjonelle kaftaner (Jomah-джома-ג'ומא på bukharisk og tadsjikisk) samt kalotter eller luer med pelskant. Bukhariske jøder hadde en egen klesstil, både lik og annerledes enn andre kulturer (hovedsakelig mongolsk-tyrkiske kulturer) i Sentral-Asia.  Foto: Sergej Prokudin-Gorskij 
Tsjerkessere omkring 1890 uniformert i tsjerkeskaer, figursydde mannsfrakker med patronlommer, som tilhører tradisjonell mannsdrakt i Kaukasus. Hodeplaggene er papakha («kosakklue»). Mannen i midten er trolig en osmansk embetsmann i fess.
Farfar, far og datter i industribyen Zlatoust i Uralfjella i Russland omkring 1910. Den eldste har tradisjonell kaftan og langt skjegg, de andre vestlig påvirket dress, skyggelue og drakt. Foto: Sergej Prokudin-Gorskij 
**Kaftan** er en type fotsid frakk eller kjortel med vide ermer. Kaftan brukes som overplagg for menn og har tradisjonelt blitt båret i Tyrkia, Midtøsten og Sentral-Asia. 

Kaftaner kan være hele foran eller utstyrt med åpning og knapper. Det er ingen regler for valg av stoff eller farger, og plaggene kan være rikt dekorert og også fôret med pelsverk. Plagget har vært vanlig blant tyrkere, mongoler, tatarer og ortodokse jøder, for eksempel i Russland og Polen. Kaftaner av ulike typer har også blitt båret i Syria, Egypt og India.

Etymologi
---------

Ordet *kaftan* kommer av det persiske **خفتان** (*khaftân*). Ordet *kofte*, som på norsk i dag særlig brukes om strikkejakker, bunadsfrakker eller sametrøyer, kan stamme fra ordet *kaftan*. I Sverige og andre steder har lange prestekjoler med vide ermer blitt kalt kaftaner.

Eksempler
---------

* Suleiman I den store (1494-1566) etter slaget ved Mohács (1526). Sultanen er kledt i tradisjonell kaftan og turban. Samtidig osmansk miniatyrmaleri fra Topkapi Sarayi Museum i Istanbul.Suleiman I den store (1494-1566) etter slaget ved Mohács (1526). Sultanen er kledt i tradisjonell kaftan og turban. Samtidig osmansk miniatyrmaleri fra Topkapi Sarayi Museum i Istanbul.
* Russiske streltser (cтрельцы) fra 1600-tallet iført kaftaner og bevæpmnet med bardicher og musketterRussiske streltser (cтрельцы) fra 1600-tallet iført kaftaner og bevæpmnet med bardicher og musketter
* Kurdisk kvinne i tradisjonell drakt 1920Kurdisk kvinne i tradisjonell drakt 1920
* Kaftanliknende kjoledrakter for kvinner til slags i marokkoKaftanliknende kjoledrakter for kvinner til slags i marokko

### Liknende plagg

Betegnelsen *kaftan* brukes også om andre vide, side kjortler med ermer. Dette er ytterplagg som har vært vanlig i store deler av verden. Kaftan kan derfor omfatte alt fra den vietnamesiske kvinnekjolen ao-dai, en senegalesisk mannskjortel uten åpning foran til tradisjonelle, kinesiske varianter. Av klesplagg som likner på kaftaner, men har egne navn i andre kulturer, kan nevnes blant annet:

* Aba (abajeh, abaya og kemli), tradisjonell arabisk kappe for menn, minner om kvinnenes abaya
* Badekåpe
* Bisht eller mishlah, tradisjonell, arabisk, kaftanliknende ytterkappe
* Jellabiya, egpytisk kjortel med åpen hals og vide ermer
* Abaya, fotsidt overplagg for muslimske kvinner
* Jilbāb, løs overkjortel eller sid jakke båret av muslimske kvinner
* Djellaba, marokkansk kaftan med hette som bæres av menn i Marokko
* Takchita, marokkansk kaftan-liknende kvinnedrakt
* Thawb (thobe), fotsid arabisk mannskjortelmed ermer, bæres også i Øst-Afrika
* Talar, tradisjonell europeisk kappe- eller kjortelformet embetsdrakt for prester, dommere og lærde
* Tsjoka (tsjerkeska og annet), lang, figursydd mannsfrakk med patronlommer i Kaukasus
* Khalat

Se også
-------

* Kappe
* Kofte, strikkejakke, bunadsfrakk eller sametrøye
* Kjortel, løstsittende, kjolelignende klesplagg for mann eller kvinne, sid, kappeaktig bluse

Referanser
----------

1. ↑  Oppslagsordet «Kofte» i *Ordbog over det danske sprog*
2. ↑  Oppslagsordet «Kaftan» i *Svenka Akademiens Ordbok* (svensk bruk og etymologi)

Eksterne lenker
---------------

* (en) Kaftans – kategori av bilder, video eller lyd på Commons Rediger på Wikidata

* (en) Kaftan – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |